totoong namahal yaong si honrado doon sa monarka'manga konsehero gayon din sa lahat nang manga soldado pagka'may dangal na'mababa ring tao. ang dalawang taon ay nang makaraan ang francia'kanya na nabalitaan na sa manga turko,makikipaglaban dahil sa sigalot na di magkahusay. nuhang pahintulot siya sa monarka na punong pangulo niyong inglaterra inayunan naman yaong hiling niya kaya nga'sa francia'tumungo pagdaka. nang sa emperador sa francia'maharap ay ipinagsabi ang kanyang hangad mahinahon namang siya ay tinanggap at ang kalagayan niya'natalastas. kabilang na isa siya sa general na sa manga turko'makikipaglaban at ang hukbo niyang unang sasalakay at yaon ang yaring pinagkasunduan. lumakad noon di'tinungo pagdaka yaong mga morong kanilang kabaka makaitlong hintong nagpamuok sila hanggang sa kinamtan nila ang biktorya. nagbalik na silang nagsisipagdiwang habang lumalakad ay isinisigaw nang lahat ang wikang mabuhay mabuhay ang ating bayaning bantog na general.